Dosentti huolissaan: Koulut valitsevat oppilaansa – ei päinvastoin

Koulujen eriytymisessä voikin käydä niin, että koulut kuorivat kermat päältä, huomauttaa dosentti. Helsingissäkin on jo yläasteita, jonne on pääsykokeilla tiukka seula, kuten esimerkiksi Pohjois-Haagan yhteiskoulun liikuntaluokat. Veera Visuri

Sanna Jompero

Koulu erikoistuvat ja tarjoavat yhä enemmän erilaisia valintamahdollisuuksia. Helsingin Uutiset kertoi lauantaina yläasteiden ns. koulushoppailusta Helsingissä.

Samaan aikaan tietyt opinahjot eriytyvät yhä enemmän niistä kouluista, jotka eivät pysty tarjoamaan painotettua opetusta ehkä lainkaan.

Dosentti Matti Rimpelä Tampereen yliopistosta on huolissaan kasvavasta ilmiöstä.

– Tämän ilmiön haittavaikutuksiin ei ole kiinnitetty riittävästi huomiota. Koulujen välillä on ilman muuta eroja.

Isompi kysymys on Rimpelän mukaan se, että painotetun opetuksen lisääntyessä koulut valitsevat oppilaansa, eikä päinvastoin.

–Tilanne on kääntymässä tähän suuntaan. Siitä seuraa se, että näiden koulujen lukumäärä lisääntyy. Siirrymme yhä enemmän brittiläiseen tai amerikkalaiseen järjestelmään, jossa koulut kuorivat kermat päältä. Osan kouluista tehtävä on opettaa siitä ainesta, jotka eivät pääse näihin kouluihin, Rimpelä toteaa ja muistuttaa, että tiettyjä lähikouluja pitäisi tukea vielä nykyistä enemmän.

– Onmurheellista, että meillä on kouluja, jotka kantavat vastuun niin sanotuista tavallisista oppilaista. Sellaiset koulut pitäisi resurssoida paremmin kuin koulut, jotka voivat valikoida oppilaansa.